Ibiro vy''mukuru w'Igihugu c'Uburundi n'Iperereza Vyongewe Amafranga Menshi
Ishirahamwe OLUCOME Rigwanya Ibiturire n'Isesagurwa ry'Amatungo ya Reta Ritangaza ko Itangwa ry'ayo Mafranga Ryerekana neza ko Harimwo
Integuro y'itegeko risubiramwo amafaranga reta ikoreshamur'uno mwaka w'i 2008 riha amafaranga imiriyaridi zibiri n'imiriyoni amajanaindwi ibiro vy'umukuru w'igihugu n'imiriyoni amajana ane ibiro bijejweiperereza r'umukuru w'igihugu. Imiriyaridi zibiri ni amafaranga yahawe umukuru w'igihugukugira afashe abanyagihugu mu bikorwa vy'iterambere nk'uko vyanditswe munsiguro zitangwa n'abo mu kigega ca reta bateguye iryo tegeko. Imiriyoniamajana indwi nazo zigenewe imiduga yo kwa perezida. Ishirahamwe OLUCOME rirwanya ibiturire n'isesagurwary'amatungo ya reta ritangaza ko itangwa ry'ayo mafaranga ryerekana neza koharimwo gusesagura no gushaka kunyuruza amafaranga y'igihugu. Gabriel Rufyiriatwara OLUCOME abona ko amafaranga y'iterambere ry'abanyagihugu yari guca mubushikiranganji bubijejwe ati ntivyumvikana ingene yoca mu biro kwa perezida. Iperereza ryongewe amafaranga mu gihe mu ntango y'uno mwakaivyo biro vyari vyahawe imiriyaridi zine. OLUCOME ivuga ko amafaranga yomw'iperereza akoreshwa nabi cane, kenshi ngo aduza amazu y'abantu. OLUCOME ifiseimpungenge z'uko ayo mafaranga yose yongerejwe ashobora kuba agenewe gukoreshwamu matora yimirije n'umugambwe uri ku butegetsi CNDD FDD. Integuro y'itegeko risubiramwo amafaranga reta ikoreshamur'uno mwaka rirongera ubushikiranganji bw'uburimyi ibice bitatu kw'ijana. OLUCOME irashima iyo ngingo. Mu misi iri imbere Inama nshingamateka niho izokwemeza iyonteguro. Mu Nama nshingamateka, ubu umugambwe uri k'ubutegetsi ufiseabashingamateka bashobora kwemeza itegeko rikarenga n'aho abashingamateka bo muyindi migambwe boba basohotse canke banse kwemeza itegeko.